מרגרט אולוון מקמילן

מרגרט אולוון מקמילן (באנגלית: Margaret Olwen MacMillan; נולדה ב־23 בדצמבר 1943) היא היסטוריונית קנדית, סופרת ומרצה באקדמיה. היא פרופסורית באוניברסיטת אוקספורד באנגליה, ובאוניברסיטת טורונטו ובעבר שימשה פרופסורית באוניברסיטת ריירסון וראש מכללת טריניטי קולג’ (אוניברסיטת טורונטו). היא כתבה ספרים זוכי פרסים, השתתפה בסדרת הרצאות כלל-עולמית של ה-BBC וכיום היא ממשיכה לפרסם במגוון רב של כתבי עת ולהרצות בפורומים אקדמיים. תחום התמחותה הוא היסטוריה ויחסים בינלאומיים, ובפרט מלחמת העולם הראשונה והאימפריה הבריטית בסוף המאה ה-19 ותחילת המאה ה-20.<ref></ref>

== קורות חיים ==
=== ילדות ===
מרגרט מקמילן נולדה ב-1943 בטורונטו, קנדה. הוריה הם רוברט מקמילן, רופא ממוצא סקוטי, ואלונד קרי אוונס, אישה ממוצא וולשי מכובד: סבא-רבא של מקמילן מצד אמה הוא דייוויד לויד ג'ורג', שהיה ראש ממשלת בריטניה.<ref></ref> אביה בילה את רוב זמנו בנסיעות עסקיות, וכתוצאה מכך מרבית ילדותה עברה עליה בחברת אמה, אחותה ושלושת אחיה. למלחמת העולם השנייה, שהתרחשה באותו הזמן, לא הייתה השפעה רבה על חייה.<ref></ref>

=== לימודים ===
משפחתה של מקמילן עברה ללונדון עם סיום מלחמת העולם השנייה, כדי שאביה ישלים את בחינות ההסמכה לרפואה. היא למדה בבתי ספר בקנדה ובאנגליה וסיימה בית ספר תיכון בפנימייה אנגלית לבנות, בה היו מורים שניסו לרפות את ידיה בטענה שלא תצליח בעולם האקדמי. הדבר רק נתן לה מוטיבציה להמשיך בדרכה ולהצטיין. הוריה ייחסו חשיבות רבה להשכלתה ואביה עמד על כך שתלמד לתואר ראשון בקנדה. לפיכך, עשתה מקמילן את התואר הראשון שלה בהיסטוריה בטריניטי קולג' של אוניברסיטת טורונטו בשנת 1962. התואר היה חוויה משמעותית בחייה, בין היתר משום שהדעה הרווחת בזמנים אלו הייתה שנשים לא אמורות לעסוק במקצועות אקדמיים, ובפרט לא בהיסטוריה צבאית.<ref></ref> את התואר השני בפוליטיקה היא עשתה באוניברסיטת אוקספורד, ובמסגרתו כתבה תזה על הצבא ההודי מאז עצמאותה של הודו. אחרי שהייה של שנה בהודו לצורך לימודים היא השלימה את הדוקטורט שלה ב-1974, גם הוא באוניברסיטת אוקספורד, ועשתה את המחקר שלה על העמדות הפוליטיות והחברתיות של הבריטים בהודו.<ref></ref>

=== קריירה אקדמית ===
מ-1975 עד 2002 שימשה מקמילן כפרופסור במחלקה להיסטוריה של אוניברסיטת ריירסון בטורונטו, ואף שימשה כראש המחלקה. שם, היא מספרת, למדה להפוך את התכנים אותם היא מלמדת למעניינים ולנגישים יותר, והתנסות זו תרמה לה רבות בעת כתיבת ספריה.<ref></ref> בנוסף לכך, היא הייתה ראשת המכללה של טריניטי קולג' (אוניברסיטת טורונטו) ונשיאת אנטוני סטריט קולג' באוקספורד.<ref></ref>

מ-1995 עד 2003 לקחה מקמילן חלק בעריכת כתב העת הבינלאומי של קנדה. היא משמשת כחברה בוועדי ההנהלה של המכון הקנדי לעניינים בינלאומיים, המועצה האטלנטית של קנדה, היסטוריקה, קרן מורשת אונטריו וחברת צ'רצ'יל לקידום הדמוקרטיה הפרלמנטרית. בנוסף, היא עמיתה בחברה המלכותית לספרות ובמכללת מאסי של אוניברסיטת טורונטו.

למקמילן הוענקו תוארי כבוד של אוניברסיטת קינגס קולג', המכללה הצבאית המלכותית של קנדה, אוניברסיטת מערב אונטריו, קולג' אוניברסיטת הורון, אונירסיטת קלגרי, אוניברסיטת בישופס, אוניברסיטת ממוריאל של ניופאונדלאנד, אוניברסיטת טורונטו ואוניברסיטת ריירסון. ב-2006 היא נבחרה להיות קצינה במסדר קנדה, וב-2015 הפכה לעמיתה במסדר. ב-2018 היא הפכה לחברת כבוד בממלכה המאוחדת.<ref></ref>

== פעילות מקצועית ==
מרגרט מקמילן מתמחה בהיסטוריה צבאית ובינלאומית, בדגש על מלחמת העולם הראשונה והאימפריה הבריטית.<ref></ref> כך, למשל, בספרה הראשון והמפורסם "Women of the Raj" (בתרגום חופשי - נשות הראג'; 1988) מתארת מקמילן את חייהן של הנשים הבריטיות שגרו בהודו בסוף המאה ה-19 ובתחילת המאה ה-20, בתקופה בה שלטה האימפריה הבריטית בהודו. בעזרת ראיונות, רומנים, מכתבים וציורים היא מציגה את השגרה היומיומית שלהן, את מחשבותיהן, את הקשיים איתם הן מתמודדות ועוד.<ref></ref>

בספרה האחרון, "War: How Conflict Shaped Us" (בתרגום חופשי - מלחמה: איך קונפליקט עיצב אותנו; 2020), מקמילן בוחנת את הדרכים בהן מלחמות השפיעו על בני האדם, לטובה או לרעה, ואת השינויים שהמין האנושי היה צריך לעבור כתוצאה מהן. היא מנתחת את השפעות המלחמה ממספר נקודת מבט, ביניהן פוליטית, חברתית ומגדרית. <ref></ref>

מקמילן פעילה גם בתקשורת ומתראיינת בקביעות לכתבי עת נחשבים כמו ה-"גרדיאן" וה-"ניו יורק טיימס", ובישראל התראיינה לעיתון "הארץ". בראיונותיה היא מדברת על מגוון נושאים, ביניהם ייצוגים של מלחמת העולם הראשונה באומנות, הקשר בין אלימות לטבע האדם והאופן שבו מלחמות מאיצות את התפתחות העולם המודרני.<ref></ref><ref></ref>

ב-2018 הייתה מקמילן המרצה השנתית בפרויקט ה-"Reith Lectures" של ה-BBC, שבמסגרתן בכל שנה דמות מובילה אחרת משדרת סדרת הרצאות בתחום בו היא עוסקת. הרצאותיה של מקמילן עוסקות בהיבטים שונים של מלחמות, כגון האופן שבו חיילים ולוחמים נתפסים בעיני הציבור והניסיונות הרבים לשים קץ לכלל המלחמות.<ref></ref><ref></ref>

== מספריה ==
* נשות הראג'. הוצאת ת'יימס & הדסון, 1988
* קנדה ונאט"ו: עבר לא פשוט, עתיד לא בטוח. הוצאת ואטרלו, 1990
* המאה הלא פשוטה: יחסים בין-לאומיים 1900–1990. הוצאת קנדלהאנט, 1996.
* מפלגות מנוכרות: קנדה ואוסטרליה במאה העשרים. נכתב עם פרנסין מקנזי. הוצאת אוניברסיטת קולומביה הבריטית, 2003.
* עושי שלום: ועידת השלום בפריז בשנת 1919 וניסיונה לשים סוף למלחמות. הוצאת ג'ון מארי, 2003.
* בית קנדה: אחוזת רידו והמצאת הבית הקנדי. נכתב עם מרג'ורי האריס ואן ל. דז'ארדן. הוצאת קנופף קנדה, 2004.
* ניקסון בסין: השבוע ששינה את העולם. הוצאת ויקינג קנדה, 2006.
* השימושים והשימושים לרעה בהיסטוריה. הוצאת פינגווין קנדה, 2008.
* סטיבן ליקוק. הוצאת פינגווין גרופ ארצות הברית, 2009.
* המלחמה שסיימה את השלום: כיצד אירופה נטשה את השלום למלחמת העולם הראשונה. הוצאת פרופיל בוקס, 2013.
* אנשי ההיסטוריה: דמויות והעבר. הוצאת האוס אוף אנאסי פרס, 2015.
* מלחמות: איך קונפליקט עיצב אותנו. הוצאת ראנדום האוס, 2020.

== קישורים חיצוניים ==

* 

* [http://margaretmacmillan.com/ האתר הרשמי של מרגרט מקמילן]
* [https://www.bbc.co.uk/programmes/b0b8d340 הרצאות הרית' של מרגרט מקמילן], 2018
* מרגרט מקמילן במסד הנתונים הקולנועיים IMDb
* [https://www.pbs.org/thinktank/transcript1130.html ראיון עם מרגרט מקמילן] באתר Think Tank
* [https://nac-cna.ca/en/podcasts/episode/the-great-war-and-canada-an-interview-with-margaret-macmillan ראיון עם מרגרט מקמילן] במרכז האומנות הלאומי הקנדי
* [https://www.c-span.org/person/?1004183/MargaretMacMillan הרצאות מרגרט מקמילן] באתר C-span
* [https://www.c-span.org/person/?1004183/MargaretMacMillan הביוגרפיה של מרגרט מקמילן] ב-GAC (המכון ליחסים בינלאומיים של קנדה)
* [https://www.history.utoronto.ca/people/directories/all-faculty/margaret-macmillan הביוגרפיה של מרגרט מקמילן] בפקולטה לאמנות ומדע באוניברסיטת טורונטו
* [https://www.cbc.ca/radio/ideas/the-2015-cbc-massey-lectures-history-s-people-personalities-and-the-past-1.4621510 מרגרט מקמילן] בהרצאות המאסי של ה-CBC
* [https://podcasts.ox.ac.uk/people/margaret-macmillan מרגרט מקמילן] בפודקאסטים מטעם אוניברסיטת אוקספורד
* [https://www.thriftbooks.com/a/margaret-macmillan/201797/ ספריה של מרגרט מקמילן] באתר Thriftbooks
* 
* 

== הערות שוליים ==

קטגוריה:היסטוריוניות
קטגוריה:היסטוריונים קנדים
קטגוריה:נשים קנדיות
קטגוריה:סגל אוניברסיטת טורונטו
קטגוריה:סגל אוניברסיטת אוקספורד
קטגוריה:בוגרות אוניברסיטאות ומכללות בקנדה
קטגוריה:ילידות 1943
קטגוריה:קנדים שנולדו ב-1943